《非士非农》
元代·赵汸

岩石萧条井邑墟，名山何处可藏书。神伤乔木高风里，日乱荒榛细雨馀。

卖药有人知姓字，灌园无力任耕锄。敢逃非士非农诮，会跨琴高赤鲤鱼。

作者简介：（1319—1369）元明间徽州府休宁人，字子常。九江黄泽弟子，得六十四卦大义及《春秋》之学。后复从临川虞集游，获闻吴澄之学。晚年隐居东山，读书著述。洪武二年，与赵埙等被征修《元史》，书成，辞归，旋卒。学者称东山先生。有《春秋集传》、《东山存稿》、《左氏补注》等。